&larr Radio Glory in die traumakamer
Broeis, ADD of plein mal? &rarr
10 antwoorde op Kos vir die siel
Maankind2 het gesê op April 23, 2011
As ek moeg is, plaas 'n koppie warm, soet tee my amper 5 dekades terug in my ma se kombuis, as ek vir haar tee maak as sy moeg gewerk is. Sonder uitsondering.
Nogal, ne. My ma het 'n ongelooflike "geloof" in die krag van 'n koppie tee gehad. Ook geglo dis die enigste ding wat haar dors kan les. En natuurlik MOES die melk eerste in die koppie wees, want anders proe dit eenvoudig nie dieselfde nie. En tee moes in 'n koppie gedrink word – g'n beker nie! ('n Ander ou tante het glads geglo as die melk nie eerste in is nie, kry sy hoofpyn…)
ludibotha het gesê op April 24, 2011
As ek net dink wat elke geur en smaak vir my beteken. Briljant geskryf. Dankie vir die toer.
ludibirk het gesê op April 24, 2011
Die storie van die basaar-souskluitjies laat my ver terugdink. Ek en mev. Lodewikus was toe nog verloof, en het ver van mekaar gewoon. Ons het mekaar so elke 6 na 8 weke vir 'n paar dae gesien. Dit was weer een van ons kuiernaweke, en skoolbasaar. Sy moes die koek- en tertafdeling beman, en niemand kon huis toe gaan voor alles op hul tafels nie verkoop was nie. Op die tafel was daar een verdwaalde poeding-tert-skepping, een van daai skeur-meng-klop-en-stol manne, en niemand wou dit hê nie. En ons moet wag. Daar kom toe so 'n vaal seun verbygewandel, lyk of sy gewete en sy lyf nie op dieselfde planeet is nie. Ek gryp die tert, wens hom van harte geluk met die kompetisie wat hy gewen het en stop dit tot sy volslae verbystering en vreugde in sy hande. Die tafel is leeg, blikkie met geld en kaartjie ingehandig en die naweek lê voor…
Tannemys, wat 'n lekker post was dit nie. Ons het almal natuurlik ons eie kosherinneringe, en miskien kan ek anderdag bietjie van my eie herinneringe deel. Wat my van jou artikel byval, is dat smaak verskil. Party mense sal heerlik smul aan geregte waarvoor ander hul neuse sal optrek, en andersom. Die Meat World hier naby ons het bv. deesdae kaiings beskikbaar, en ek kon die versoeking nie weerstaan om so 'n kleeein handjievol te koop nie – en meteens is ek binne in my ouma se kombuis. Ek ruik die rietdak en die hout wat brand in die Welcome Dover stoof, proe die rivierwater uit die sinkbeker, proe die kaiings op roereier, hoor die kriekies in die veld, sien die melkweg in al sy glorie. God is vir my goed.
ilsesalzwedel het gesê op April 25, 2011
Hi Twolips! Hoe was die sop? En die naweek?
Dankie, MostlyDazed! Bly jy het dit geniet!
Dis waar, ne? 'n Vrou in elke geur, as't ware. En partykeer 'n man ook. NET my pa se koffie was lekker. Regte moerkoffie in 'n sak gemaak. Geen filterkoffie, hoe duur ookal, sal ooit daai smaak uit my geheuebank wis nie.
Hahahaaa. Laat my dink aan van die skewer skeppings wat ek al op 'n ander basaartafel gesien het. Vra vir Mev. Lodewikus. Sy sal presies weet waarvan ek praat.
ilsesalzwedel het gesê op April 26, 2011
Ek moet bieg: vir my ook. Ek kom uit 'n "kokende" familie. Selfs my twee broers maak wonderlike kos. My ma het net boerekos gemaak, maar die beste ooit. Ek mis haar potgebraaide tjoppies en skenkelbredies. En boerekerrie. Nie met maalvleis gemaak nie, maar met skenkelvleisies. En nie met allerhande oosterse kerries nie, maar sommer met gewone ou kerriepoeier. Kon nog nooit weer daardie smaak gedupliseer kry nie, hoewel Martha se maalvleiskerrie ook redelik hoog op my en die kinders se kostreffersparade is.